armvectores/hy_wikipedia_2023 huggingface dataset:
Աբեղախոտ միամյա

Աբեղախոտ միամյա (լատ.՝ Stáchys ánnua), խուլեղինջազգիների ընտանիքի աբեղախոտ ցեղին պատկանոտ մոլախոտ։ Ունի լավ ճյուղավորված ու խիտ արմատամազիկներով պատված առանցքային արմատային համակարգ։ Բույսը պատված է վերևից դեպի ներքև ուղղված ցանցառ մազիկներով։ Ցողունն ունի 15-30 սմ երկարություն։ Ունի սղոցաձև տերևներ, ստորին տերևները ձվաձև երկարավուն են, միջին տերևներն ավելի նեղ են, իսկ վերևինները՝ նշտարաձև և առանց կոթունի։ Ծաղկի բաժակը գեղձային թավ ունի, պսակը դեղին է՝ ստորին մասում կարմիր կետերով։ Պտուղը գորշ գույնի ընկուզիկ է, սերմերը մանր են։ Բազմանում է միայն սերմերով։
Տարածված է երկրագնդի բարեխառն գոտիներում։ Հայաստանի նախալեռնային, լեռնային ու անտառալեռնատափաստանային գոտում է հանդիպում։
Հայաստանում տարածված աբեղախոտի միակ միամյա տեսակն է։ Նրանք հիմնականում տարածվում են հողի վարելաշերտում, իսկ նպաստավոր պայմաններում՝ ավելի խորը։ Գլխավոր ցողունի և տերևածոցերից դուրս եկած ճյուղավորումների վրա օղակներով նստած է 3—6 ծաղկից բաղկացած ծաղկափթթությունը։ Ծաղկի բաժակը գեղձային թավ ունի, պսակը դեղին է, ստորին շուրթի վրա կան կարմիր կետեր։ Այն աղբոտում է հացաբույսերի, բանջարաբոստանային, բազմամյա և միամյա խոտաբույսերի ցանքերն ու ցելադաշտերը։


== Աղբյուրներ ==
Ռ․ Ս․ Կարապետյան - Հայաստանում տարածված մոլախոտերի ատլաս։ Լույս հրատարակչություն, Երևան, 1980
Միդ շրջան (այլ կիրառումներ)

Միդ շրջան, կարող է վերաբերել՝

Միդ շրջան - ԱՄՆ Կանզաս նահանգի 105 վարչական միավորներից մեկը
Միդ շրջան - ԱՄՆ Կենտուկի նահանգի 105 վարչական միավորներից մեկը
Միդ շրջան - ԱՄՆ Հարավային Դակոտա նահանգի 66 վարչական միավորներից մեկը
Պերտուլի

Պերտուլի (վրաց.՝ პერტული), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Սենակից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 142 մարդ։


== Ծանոթագրություններ ==
Կարպինոնե

Կարպինոնե (իտալերեն՝ Carpinone), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1254 մարդ (2008 թվականի տվյալներով), բնակչության խտությունը կազմում է 39 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 86093, հեռախոսային կոդ՝ +39 0865։
Կոմունայի հովանավորներն են՝ Սուրբ Հովսեփ նշանածը, տոնը նշվում է մարտի 17-ին և Սան Ռոկոն։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 93205 — 0865 93307
Էլեկտրոնային հասցե։ comune@comune.carpinone.is.it
Գլխավոր կայք։ http://www.comune.carpinone.is.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նետ (այլ կիրառումներ)

Նետ, կարող է վերաբերել՝

Նետ - հնագույն հեռահար զենք
Նետ - ամերիկյան արկածային հեռուստասերիալ
Ֆալկ Հենչել

Ֆալկ Հենչել  (անգլ.՝ Falk Hentschel, ապրիլի 26, 1985(1985-04-26), Լայպցիգ, Արևելյան Գերմանիա), գերմանացի դերասան։ Ավելի հայտնի է «Վաղվա լեգենդները» ֆիլմում կատարած դերի համար։


== Վաղ կյանք ==
Ֆալկ Հենչելն իր ծնողների հետ Յորգոմի և Մարտինայի ու իր եղբոր Ուվեյի հետ փախնում էին Արևելյան Գերմանիայից մինչև Բեռլինի պատի անկումը։ Հենչելը մանկուց խոսում էր երկու լեզուներով, նա ազատ տիրապետում է անգլերեն և գերմաներեն լեզուները։


== Ֆիլմագրություն ==


== Ծանոթագրություններ ==


== Արտաքին հղումներ ==
Ֆալկ Հենչել (անգլ.) Internet Movie Database կայքում
Ֆալկ Հենչել Ֆեյսբուքում
Ֆալկ Հենչել Թվիթթերում
Ֆալկ Հենչել Ինստագրամում
Տալնոեի շրջան

Տալնոեի շրջան (ուկրաիներեն՝ Тальнівський район), շրջան Ուկրաինայի Չերկասիի մարզում։
Ստեղծվել է 1923 թվականին։ Վարչական կենտրոնը՝ Տալնոե։


== Աշխարհագրություն ==
Շրջանի տարածքի մակերեսը կազմում է 917 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 44000 մարդ։ Բնակչության խտությունը կազմում էր 47,98 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մեթիլալկոհոլ

Մեթիլալկոհոլ, մեթիլսպիրտ, մեթանոլ, փայտի սպիրտ, CH₃OH, հագեցած միատոմ սպիրտների պարզագույն ներկայացուցիչը։


== Ֆիզիկական հատկություններ ==
Թույլ սպիրտային հոտով, անգույն հեղուկ է, հալման ջերմաստիճանը՝ -97,88°С, եռմանը՝ 64,5°С, խտությունը՝ 792,4 կգ/մ (20°С)։ Մեթիլալկոհոլի գոլորշիները օդի հետ առաջացնում են պայթուցիկ խառնուրդներ (6,72-35,5 ծավալ %), որոնց բոցավառման ջերմաստիճանն է 15,6°С։ Անսահման քանակներով լուծվում է ջրում և բազմաթիվ օրգանական լուծիչներում։ Ունի միատոմ սպիրտների բոլոր հատկությունները։
Արդյունաբերության մեջ ստացվում է ածխածնի (II) օքսիդից և ջրածնից։ Մրջնալդեհիդի, էսթերների (օրինակ, դիմեթիլ-տերեֆտա-լատ), ալկիլհալոգենիդների և այլ նյութերի արտադրության հումք է։ Մեթիլալկոհոլը ուժեղ թույն է, ազդում է նյարդային և անոթային համակարգերի վրա։ 5-10 մլ խմելու դեպքում առաջանում է ծանր թունավորում, կուրություն, իսկ 30 մլ-ի դեպքում՝ մահ։


== Ստացում ==
Այս սպիրտն անվանվում է նաև փայտի սպիրտ, քանի որ փայտի չոր թորման արգասիք է։ Ստացվում է բարձր ջերմաստիճանում՝ ցինկքրոմային կատալիզատորի առկայությամբ CO–ի և ջրածնի փոխազդեցությունից.

  
    
      
        (
        1
        )
         
        
          
            C
            H
          
          
            4
          
        
        +
        
          
            H
          
          
            2
          
        
        
          O
        
         
        ⇌
         
        
          C
          O
        
        +
        3
        
        
          
            H
          
          
            2
          
        
        ;
         
        Δ
        H
        (
        300
        
        
          K
        
        )
        =
        206
        
        
          k
          J
        
        
          /
        
        
          m
          o
          l
        
        ,
      
    
    {\displaystyle (1)\ \mathrm {CH} _{4}+\mathrm {H} _{2}\mathrm {O} \ \rightleftharpoons \ \mathrm {CO} +3\;\mathrm {H} _{2};\ \Delta H(300\;\mathrm {K} )=206\;\mathrm {kJ} /\mathrm {mol} ,}
  
  
    
      
        (
        2
        )
         
        
          C
          O
        
        +
        
          
            H
          
          
            2
          
        
        
          O
        
         
        ⇌
         
        
          
            C
            O
          
          
            2
          
        
        +
        
          
            H
          
          
            2
          
        
        ;
         
        Δ
        H
        (
        300
        
        
          K
        
        )
        =
        −
        41
        
          .
        
        2
        
        
          k
          J
        
        
          /
        
        
          m
          o
          l
        
        .
      
    
    {\displaystyle (2)\ \mathrm {CO} +\mathrm {H} _{2}\mathrm {O} \ \rightleftharpoons \ \mathrm {CO} _{2}+\mathrm {H} _{2};\ \Delta H(300\;\mathrm {K} )=-41{.}2\;\mathrm {kJ} /\mathrm {mol} .}
  


== Ծանոթագրություններ ==
Ուիչիտա շրջան (Կանզաս)

Անվան այլ կիրառումների համար տե՛ս՝ Ուիչիտա շրջան (այլ կիրառումներ)Ուիչիտա շրջան (անգլ.՝ Wichita County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.862 կմ² է, բնակչությունը՝ 2.531 մարդ (2000 թ. տվյալներով)։ Շրջկենտրոնն է Լիոտի բնակավայրը։ Կազմավորվել է 1873 թ.։
Խոդակով (Չերտկովսկի շրջան)

Խոդակով (ռուս.՝ Ходаков), գյուղ Ռուսաստանի Ռոստովի մարզի Չերտկովսկի շրջանում։ Մտնում է Շեպտուխովսկի գյուղական համայնքի կազմի մեջ։
129


== Դեպքեր ==


== Ծնունդներ ==


== Մահեր ==
129 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 129 թվականն է, 
II դարի 29-րդ տարին։
Զուբովկա (այլ կիրառումներ)

Զուբովկա, կարող է վերաբերել՝


== Ուկրաինայի բնակավայրեր ==
Զուբովկա - գյուղ, Ուկրաինայի Անդրկարպատյան մարզի Մուկաչևոյի շրջանում
Զուբովկա - գյուղ, Ուկրաինայի Խարկովի մարզի Կրասնոկուտի շրջանում
Զուբովկա - գյուղ, Ուկրաինայի Պոլտավայի մարզի Միրգորոդի շրջանում
Զուբովկա - գյուղ, Ուկրաինայի Սումիի մարզի Տրոստյանեցի շրջանում


== Ռուսաստանի բնակավայրեր ==
Զուբովկա - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Զուբովկա - գյուղ Ռուսաստանի Մուրմանսկի մարզի Պեչենեգսկի շրջանի կազմում։
Ջեմս Գրինվուդ

Ջեմս Գրինվուդ (անգլ.՝ James Greenwood, 1833, 1831 կամ 1832, Լոնդոն, Մեծ Բրիտանիայի և Իռլանդիայի միացյալ թագավորություն - օգոստոսի 11, 1927(1927-08-11), Catford, London Borough of Lewisham, Մեծ Լոնդոն, Անգլիա, Միացյալ Թագավորություն), բրիտանացի գրող և լրագրող, «Փոքրիկ շրջմոլիկը» վեպի հեղինակը։


== Կենսագրություն ==
Ջեմս Գրինվուդը ծնվել է 1833 թվականին սովորական ծառայողի ընտանիքում։ Ապագա գրողն ուներ տասնմեկ եղբայր և քույր։ Երեք եղբայրները՝ Ֆրեդերիկը, Ջեմսը և Վոլտերը տպարանում գրելուց հետո սկսում են վարել ինքնուրույն կյանք։ Մի քանի տարի անց Ֆրեդերիկն ու Ջեմսը սկսում են համագործակցել թերթերի հետ, իսկ Վոլտերը հիվանդանում է տուբերկուլոզով և մահանում։
Ֆրեդրիկն արդար ճանապարհով վերջապես հավաքում է գումար և դառնում մեծ թերթի խմբագիր։ Ջեմսը դառնում է գրող և լրագրող, ով գրում էր հրատապ թեմաներով։ Նա աշխատել է  Pall Mall Gazette և Daily Telegraph թերթերում։ 19-րդ դարի 60-ական թվականներին Գրինվուդի անունը հայտնի դարձավ Անգլիայում, իր Լոնդոնի անտունների կացարանների մասին գրված չափածո ստեղծագործություններով։  Նրա ակնարկները տպագրվել են նաև այլ թերթերում և հասարակական լայն արձագանք ստացել։  Հոդվածներից մեկում նշվում է․ Գրինվուդի կողմից ներկայացված տեսարանը այնքանով էր սարսափելի, որ նա այդպիսի վատ պայմաններում անցկացրել է ընդամենը մեկ գիշեր, իսկ մեր հազարավոր անտուն հայրենակիցներն այդ նույն պայմաններում ստիպված են ապրել իրենց ամբողջ կյանքը։ Բացի այդ Գրինվուդը գրել է արվեստի ստեղծագործություններ։ 19-րդ դարի 50-ական թվականների վերջից մինչև 20-րդ դարի սկզբները նա հրատարակեց շուրջ 40 գրքեր։ 19-րդ դարի 60-ական թվականներին նա շատ սիրված էր նաև Ռուսաստանում։ Նրա վեպերը, պատմությունները և ակնարկները տպագրվել են թերթերում, ամսագրերում և առանձին հրատարակություններում։
Սկսած 70-ական թվականներից Գրինվուդը մամուլում հանդես է եկել ավելի հազվադեպ, սակայն նրա անունը չանհետացավ գրականությունից։ Նա մահացավ 90 տարեկանում՝ 1929 թվականին։


== Աշխատանքներ ==
Գրինվուդի աշխատանքների զգալի մասը հումորային են, կյանքի և երիտասարդների մասին։ Բնութագրել է արևադարձային երկրների՝ հատկապես Աֆրիկայի բնույթը, բնիկների կյանքն ու բարքերը։ Այս թեմայով աշխատանքների շարքին է պատկանում «Ռոբին Դևիջերի արկածները», որը նման է Դանիել Դեֆոյի «Ռոբինզոն Կրուզոյի արկածները» վեպին։ Ստեղծագործությունների մեկ այլ խմբին պատկանում են կենդանիների մասին պատմվածքներն ու վիպակները։ 
Նա գրել է մի խումբ պատմվածքներ, ակնարկներ, վեպեր, վիպակներ, որոնցում նկարագրված է Լոնդոնի կեղտոտ բնակիչների՝ աղքատների, գործազուրկների, մանր արհեստավորների մասին։


=== Փոքրիկ շրջմոլիկը ===
Նոր սերնդի ընթերցողների համար Գրինվուդը դարձավ Փոքրիկ շրջմոլիկը գրքի հեղինակը։ Գիրքը մի հերոս տղայի մասին է, ով հայտնվել էր փողոցում։ Նա պետք է շուկայից գողանար ձեռքի տակ ընկած ապրանքը և վաճառեր։ Գիշերներն անցկացնում էր վագոններում, երբեմն քնում էր խոնավ հողի վրա։ Սակայն որոշ ժամանակ անց նրա կյանքում հայտնվում է մի բարի մարդ  Ջենեթ անունով, ով օգնում է նրան դուրս գալ այդ իրավիճակից։
Փոքրիկ շրջմոլիկն առաջին անգամ տպագրվել է 1866 թվականին Լոնդոնում և 1964 թվականին թարգմանվել է հայերեն։


== Ծանոթագրություններ ==


== Արտաքին հղումներ ==
«Lib.Ru/Классика: Ջեմս Գրինվուդ։ Ընտրված գործեր» 
Փոքրիկ շրջմոլիկը
Արսեն Կոցոև

Արսեն Բորիսովիչ Կոցոև (օսերեն` Арсен Коцойты, հունվարի 15, 1872(1872-01-15), Գիզզել, Պրիգորոդնի շրջան, Ռուսաստան - փետրվարի 4, 1944(1944-02-04), Վլադիկավկազ, ՌԽՖՍՀ, ԽՍՀՄ), օս խորհրդային գրող։ Օսական ազգային գեղարվեստական արձակի հիմնադիրներից։ 1895 թվականից տպագրվել է Վլադիկավկազի ռուսական թերթերում։ 1912 թվականին բոլշևիկյան «Պրավդա» թերթում հրատարակել է «Երազեցին», «Ընկեր» և այլ պատմվածքներ։ «Ջանասպի» (1940 թվական) վիպակը պատկերում է դասակարգային սուր պայքարը և կոլտնտեսային կարգերի հաղթանակը։


== Ծանոթագրություններ ==
Ժենետ Մաքարդի

Ժենետ Մաքարդի (անգլ.՝ Jennette Michelle Faye McCurdy, հունիսի 26, 1992(1992-06-26), Լոս Անջելես, Կալիֆոռնիա, ԱՄՆ), ամերիկացի դերասանուհի, պարուհի և երգչուհի։


== Կենսագրություն ==
Ժենետ Մաքարդին ծնվել է 1992 թվականի հունիսի 26-ին, Կալիֆորնիա նահանգի Լոնգ Բիչ քաղաքում, Դեբրի Մաքարդիի ընտանիքում։ Ժանետն ունի 3 ավագ եղբայր՝ Մարկուս, Սկոտ և Դաստին Մակարդիները։ Նա ունի շվեդական, իռլանդական, ֆրանսիական, իտալական և դանիական արմատներ։


== Կարիերա ==


=== Նկարահանումներ ===
Ժենետն իր հեռուստատեսական կարիերան սկսել է 2000 թվականին, 8 տարեկանում նա հայտնվել է MADtv հեռուստատեսությունում։ 2005 թվականին Հեյլի Կամպոսի դերով նրան առաջարկել են հանդես գալ «Ուժեղ բժշկություն» հեռուստասերիալում, որպես երիտասարդ դերասան։ Նա նաև նկարահանվել է մի շարք սոցիալական գովազդներում։
Մինչև 2007-2012 թվականները նա խաղացել է «iCarly» հեռուստասելիալում՝ Սեմ դերով, որտեղ նրա գործընկերներն էին Միրինդա Գոսգրովեն, Նաթան Կրեսը և Ջերի Թրաինորը։ 2008 թվականին նրան ևս մեկ անգամ առաջադրել են նկարահանվել որպես «երիտասարդ դերասան», «iCarly» ֆիլմի «Ամռան վերջին օրը» հատվածում։ 2009 թվականին նրան առաջադրվել է նկարահանվել Teen Choice Awards ֆիլմում։ 2013 թվականին նկարահանվել է Սեմը և Կետը ֆիլմում Արինա Գրանդեի հետ։
2014 թվականի օգոստոսի 13-ին Մակարդին ստեղծել է իր սեփական հեռուստասերիալը՝ «Ինչ է սպասվում Սառային», Vimeo կայքում։


== Անձնական կյանք ==
Հանդիպել է բասկետբոլիստ Անդրե Դրեմոնդի հետ։


== Ծանոթագրություններ ==
Գուրիև Կազաչոկ

Գուրիև Կազաչոկ (ուկրաիներեն՝ Гурїв Козачок), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1672 թվականին։
2001 թվականի տվյալներով Գուրիև Կազաչոկ գյուղում բնակվում էր 333 մարդ։ Բնակավայրը զբաղեցնում է 1196 կմ² տարածք։ Բնակչության խտությունը կազմում էր 278,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերդալիճ

Անվան այլ կիրառումների համար տե՛ս՝ Բերդալիճ (այլ կիրառումներ)Բերդալիճ, լիճ Սյունիքի մարզի և Արցախի սահմանագլխին, Սյունիքի բարձրավանդակում, Ծղուկ գյուղից 10 կմ հյուսիս–արևելք, ծովի մակարդակից 3020 մ բարձրության վրա։ Մակերեսը 5 հա։


== Ծանոթագրություններ ==
Թեղուտ (Լոռու մարզ)

Անվան այլ կիրառումների համար տե՛ս՝ Թեղուտ (այլ կիրառումներ)Թեղուտ,
գյուղ Հայաստանի Հանրապետության Լոռու մարզի Թումանյանի տարածաշրջանում՝ մարզկենտրոն Վանաձորից 70 կմ հյուսիս-արևելք։ Տեղակայված է Դեբեդի վտակ Շնող գետի աջ ափին, Ալավերդի քաղաքից 14 կմ արևելք՝ լեռնային անտառոտ վայրում։ 


== Պատմություն ==
Գյուղը հիմնադրվել է հարևան Շնող գյուղի բնակիչների կողմից 20-րդ դարի սկզբին։ Բնակիչների նախնիները մասամբ բնիկ լոռեցի են, մասամբ տեղափոխվել են տարածաշրջան Արցախից, Ջավախքից, Սյունիքից, Սևանի ավազանից XVII- XVIII դարերում։ Գյուղի անունը կապված է ներկայիս գյուղի կենտրոնական մասում գտնվող հին Թեղուտ գյուղի հետ, որը թալանվել է լեզգինների կողմից, իսկ բնիկ բնակչությունը ոչնչացվել է և գերեվարվել։ Շնող գետի ավազանում գտնվող մի շարք այլ հայկական գյուղեր (Ձորիգեղ, Գիլիգեղ, Մանստև, Ախեթք, Դուքանաձոր) նույնպես ոչնչացվել են XVIII դարի լեզգիական ավերիչ արշավանքների հետևանքով։


== Բնակչություն ==
Ըստ ՀՀ 2011 թ. մարդահամարի արդյունքների` Թեղուտի մշտական բնակչությունը կազմել է 1478, առկա բնակչությունը` 1320 մարդ,
բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունն զբաղվում է անասնապահությամբ, պտղաբուծությամբ և բանջարաբուծությամբ։ Բնակչության մեծ մասը աշխատում է Թեղուտի պղինձ-մոլիբդենային հանքավայրում։


== Օգտակար հանածոներ ==
Թեղուտում կան երկնագույն փիրուզի, պղնձի և մոլիբդենի պաշարներ։


== Պատմամշակութային կոթողներ ==

Գյուղի շրջակայքում կան միջնադարյան պատմաճարտարապետական կոթողներ՝ «Մանստևի» մենաստանը (13 դ.), Վարդան զորավարի կոթողը (13-14 դդ.), 10-17 դդ. եկեղեցիներ, «Բայրել» (10-13 դդ.), «Ձորի գյուղ» (14 դ.) և «Ագեղցի» մատուռները։


== Հասարակական կառույցներ ==
Թեղուտն ունի միջնակարգ դպրոց, մշակույթի տուն, մանկապարտեզ, գրադարան,  բուժկայան։


== Ծանոթագրություններ ==
(8202) Գուլի

(8202) Գուլի (անգլ.՝ Gooley), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 11-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,921643 ա. մ., առավելագույնը մոտենում է 2,698 ա. մ. հեռավորության վրա և հեռանում 3,1453 ա. մ.։ Արեգակի շուրջ մեկ ամբողջական պտույտ է կատարում 1824,06 երկրային օրվա ընթացքում, իր ուղեծրով շարժվելով միջինում 0,197362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8202) Գուլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (79801-79900)

Աստերոիդների ցանկ (79701-79800)  • Աստերոիդների ցանկ  • Աստերոիդների ցանկ (79901-80000)
 Աստերոիդների ցանկ (79701-79800)  • Աստերոիդների ցանկ  • Աստերոիդների ցանկ (79901-80000)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Էրի լիճ

Էրի լիճ (անգլ.՝ Erie [ˈɪri], ֆր.՝ Érié), հյուսիսամերիկյան հինգ Մեծ Լճերից մեկն է։ Ունենալով 25 700 կմ² տարածք, Էրի լիճն իր մեծությամբ զբաղեցնում է 11-րդ տեղը (ներառյալ Կասպից ծովը) և 4-րդ տեղն ԱՄՆ-ում։ Լիճը ձգված է 388 կմ արևմուտք-հարավ-արևմուտքից դեպի արևելք-հյուսիս-արևելք 92 կմ լայնություն ունենալու պարագայում։ Լիճն ողողում է ամերիկյան Միչիգան, Օհայո, Փենսիլվանիա և Նյու Յորք նահանգների և կանադական Օնտարիո նահանգի ափերը։ Լճի ջրի հայելու բացարձակ բարձրությունը կազմում է +173,8 մ։
Լճի հարավարևմտյան հատվածում կան բազմաթիվ կղզիներ։ Ջրի ջերմաստիճանը փոփոխվում է ձմռանը 0-2 °C մինչև 24 °C ամռանը։ Առափնյա մասը սառչում է դեկտեմբերից մինչև մարտ-ապրիլ։ Լճի մեջ են թափվում Դետրոյթ, Գրանդ, Ռեյզին, Հուրոն, Մոմի, Սանդասկի, Կույախոգա գետերը, սկիզբ է առնում Նիագարա գետը, որի միջոցով Էրի լիճը միանում է Օնտարիո լճի հետ։ Էրի լճի ափին են գտնվում Բուֆֆալո, Էրի, Թոլեդո, Պորտ Սթենլի, Մոնրո, Քլիվլենդ քաղաքները։


== Անվան ծագումնաբանություն ==

Լիճը կոչվել է մինչև եվրոպացիների հայտնվելը լճի ափերին բնակվող «Էրիե» իրոկեզյան ցեղի անունով։ Ցեղանունը բառացի նշանակում է «կատու» (եղել է ցեղի տոտեմը՝ պաշտամունքի կենդանին)։


== Աշխարհագրություն և հիդրոգրաֆիա ==
Լճի միջին խորությունը 19 մետր է, իսկ ամենախոր կետը գտնվում է 64 մետր խորության վրա։


== Պատմություն ==
Էրի լիճը հայտնագործել է ֆրանսիացի ճիզվիտ Ժան Բրեբեֆը 1640 թվականին։ Եվրոպական գաղութացումից անմիջապես առաջ Էրի լճի ափերը հարավում բնակեցված են եղել էրի ցեղերի, իսկ հյուսիսում՝ ատավանդարոն ցեղերի կողմից։ Ֆրանս-իրոկեզյան պատերազմների ժամանակ այդ բնակչությունն ոչնչացվել է, և տարածքները բնակեցվել են օտտավա, օջիբվե, վիանդոտ և մինգո ցեղերի կողմից։ Առաջին եվրոպացին, որը հասել է Էրի լիճը, եղել է Լուի Ժոլյեն, ով 1669 թվականին առաջին անգամ լինելով լճի ափին, շուտով այնտեղ հիմնել է ֆրանսիական բնակավայր։


== Էկոլոգիա ==

Այլ Մեծ Լճերի նման, Էրի լիճը առաջացնում է ձյան էֆեկտ, երբ տաք ջրերի վրայով սկսում են շրջանառվել սառը ձմեռային քամիները, որոնք հասնում են Բուֆֆալո, Նյու Յորք նահանգը՝ ձյան տեղումներով դառնալով 11-րդը ԱՄՆ-ում։ Լճի ազդեցությունը վերջանում է կամ թուլանում այն ժամանակ, երբ այն սառչում է։ Լինելով Մեծ Լճերից ամենափոքրը, այն սառչում է բոլորից շուտ և այլ լճերից ավելի հաճախ։
Լիճը նաև պայմանավորում է միկրոկլիման, որը շատ կարևոր է գյուղատնտեսության համար։ Հյուսիսային ափի երկայնքով գտնվում է Կանադայի մրգերի և բանջարեղենի արտադրության ամենահարուստ գոտին, իսկ հարավարևելյան ափի երկայնքով՝ Օհայո, Փենսիլվանիա և Նյու Յորք նահանգներում գտնվում է խաղողագործության կարևոր շրջանը։
1960-1970 թվականներին Էրի լիճը ջրի որակի փոփոխության է ենթարկվել, ինչը պայմանավորված էր ջրում ֆոսֆորիտների մակարդակի բարձրացմամբ և հատակային նստվածքներով։ Այդ արմատական փոփոխությունները հանգեցրեցին լճի ճահճացմանը։ Քայքայվող ջրիմուռների և աղտոտված առափնյա գծի պատճառով Էրի լիճը սկսեցին անվանել մեռյալ լիճ։
Կանադայի և ԱՄՆ-ի միջև կնքված համաձայնագրից հետո (1972 թվական) զգալիորեն նվազել է ֆոսֆորիտների հոսքը դեպի լիճ։ Մեռյալ գոտին Էրի լճի ավազանում պահպանվել է մինչև ամառվա վերջ։ ԱՄՆ-ի շրջակա միջավայրի պահպանության հարցերով կառավարումը 2005 թվականից ուսումնասիրում է այդ ցիկլային երևույթը։


== Ծանոթագրություններ ==
Պրազո

Պրազո (իտալերեն՝ Praso), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 352 մարդ (2008), բնակչության խտություն՝ 36 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 38080։ Հեռախոսային կոդ՝ 0465։


== Ժողովրդագրություն ==
Բնակչության աճ։


== Կապի տվյալներ ==
Հեռախոս՝ 0465 674073
Էլեկտրոնային փոստ՝ c.praso@comuni.infotn.it
Պաշտոնական կայք՝ http://www.comune.praso.tn.it/ Archived 2006-06-09 at the Wayback Machine.


== Արտաքին հղումներ ==
http://www.comunedimaro.it/ Archived 2006-02-12 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յաբլոնովկա (գյուղ, Զաստավնայի շրջան)

Անվան այլ կիրառումների համար տե՛ս՝ ՅաբլոնովկաՅաբլոնովկա (ուկրաիներեն՝ Яблунівка), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Յաբլոնովկա գյուղում բնակվում էր 328 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուկոդա

Պուկոդա (ռուս.՝ Пукода), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պիվ Յու գետի ձախ ափին՝ 49 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015760
Կոդը ըստ հիդրոլոգիական հետազոտության (ՌԴ) — 103001576
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կինոարվեստ

Կինոարվեստ, արվեստի տեսակ է, որի երկերն ստեղծում են կյանքի իրական փաստերի կամ գեղարվեստական կերպավորման հստակ միջոցներով վերարտադրված գործողությունների կամ մուլտիպլիկացիայի միջոցներով արված պատմությունների նկարահանումը։ Կինոարվեստը միավորում է տարածական և ժամանակային արվեստների հնարավորությունները, սինթեզում է գրականության, թատերարվեստի, կերպարվեստի, երաժշտության հատկանիշները միայն իրեն հատուկ արտահայտչամիջոցների հիման վրա, որից հիմնականը պատկերի վավերական - լուսանկարչական բնույթը և մոնտաժն են։ Կինոնկարի ստեղծումը ստեղծագործական և արտադրական բարդ պրոցես է, որը միավորում են՝ սցենարի հեղինակ դրամատուրգի, ռեժիսորի, դերասանների, օպերատորի, նկարիչի, կոմպոզիտորի և այլոց աշխատանքը։


== Կինեմատոգրաֆիա ==

Կինեմատոգրաֆիա, շարժանկար - մշակույթի և տնտեսության բնագավառ է, որն ապահովում է կինոնկարների արտադրությունը և դրանց ցուցադրումը։ Հաճախ կինեմատոգրաֆիան փոխարինվում է «կինեմատոգրաֆ» տերմինով։ Որպես արվեստի առավել մասսայական տեսակ, քաղաքական և գիտական պրոպագանդայի հզոր միջոց է։ Կինոնկարների արտադրությունը կենտրոնացված է կինոստուդիաներում։ Կինոժապավենների և կինոսարքավորումների պատրաստումով զբաղվում է կինոարդյունաբերությունը։ Ֆիլմերը ցուցադրվում են կինոթատրոններում, հեռուստացույցով, ձայնագրություններով։


== Խաղարկային կինոյի ժանրերը ==

Արկածային
Գոթիկա
Դետեկտիվ
Դրամա
Ողբերգություն
Երաժշտական ֆիլմ
Էրոտիկ ֆիլմեր
Պոռնոֆիլմեր
Ընտանեկան
Թրիլեր
Էրոտիկ թրիլեր
Միստիկական թրիլեր
Հոգեբանական թրիլեր
Աղետ ֆիլմ
Կատակերգություն
Իրադրության կատակերգություն
Պարոդիա
Ֆարս
Կենսագրական ֆիլմ
Մարտաֆիլմ
Վեստեռն
Գանգստերական
Կարատե ֆիլմ
Մելոդրամա
Մուլտֆիլմ
Պատմական ֆիլմ
Ռազմական ֆիլմ
Սարսափ ֆիլմ
Սերիալ
Սպորտային ֆիլմ
Փաստագրական ֆիլմ
Փիլիսոփայական ֆիլմ
Քրեական ֆիլմ
Ֆանտաստիկ ֆիլմ
Ֆենտեզի
Ֆանտասմագորիա
Տիեզերական Օպերա
Կիբերպանկ
Պոստապոկալիպտիկա


== Կինոնկարների ձևերը ==
Խաղարկային (գեղարվեստական)
Ոչ խաղարկային (փաստա - վավերագրական)
Անիմացիոն (մուլտիպլիկացիոն)
Հեռուստատեսային
Գիտական
Ուսումնական


== Արտաքին հղումներ ==
Կինոաշխարհ
Համր կինոյի հանրագիտարան Archived 2009-02-21 at the Wayback Machine.
The Kendrick Academy


== Տես նաև ==
Հայ կինոռեժիսորներ
Հայ կինոարվեստի պատմությունը
Ռեժիսորներ ըստ այբբենական ցանկի
Պորտալ:Կինո
Լյուքսեմբուրգ (այլ կիրառումներ)

Լյուքսեմբուրգ անունը կամ տերմինը կարող է վերաբերել հետևյալ հոդվածներին․

Լյուքսեմբուրգ - պետություն Եվրոպայում։
Լյուքսեմբուրգ - նահանգ Բելգիայում։
Լյուքսեմբուրգ - Լյուքսեմբուրգ պետության մայրաքաղաք։
Լյուքսեմբուրգ - մոլորակ։
Դուբովոե (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԴուբովոեԴուբովոե (ուկրաիներեն՝ Дубове), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1956 թվականին։
2001 թվականի տվյալներով Դուբովոե գյուղում բնակվում էր 55 մարդ։ Բնակավայրը զբաղեցնում է 0,24 կմ² տարածք։ Բնակչության խտությունը կազմում էր 229,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օքթայ Սինանօղլու

Օքթայ Սինանօղլու (թուրքերեն՝ Oktay Sinanoğlu, փետրվարի 25, 1935(1935-02-25), Բարի, Իտալիա - ապրիլի 19, 2015(2015-04-19), Մայամի, Ֆլորիդա, ԱՄՆ), թուրք ֆիզիկաքիմիկոս և մոլեկուլյար բիոֆիզիկոս:


== Կենսագրություն ==
Ծնվել է 1935 թվականի փետրվարի 25-ին իտալական Բարի քաղքում Նյուզհեթ Հաշիմ և Ռյուվեյդե Սինանօղլուների ընտանիքում: Օքթայ Սինանօղլուն եղել է թուրքական հյուպատոսարանի աշխատակից և գրող: Նա գրել է գիրք հունական և հռոմեական առասպելաբանության մասին: Նրա «Պետրարկա» գիրքը տպագրվել է 1931 թվականին: 1938 թվականին Օքթայի Սինանօղլուն ընտանիքի հետ միասին վերադարձել է Թուրքիա: Օքթայ Սինանօղլուի քույրը եղել է թուրք երգչուհի Էսին Աֆշարը (1936—2011):
1953 թվականին Սինանօղլուն մեկնել է ԱՄՆ: 1956 թվականին ավարտել է Բերկլիի կալիֆորնյան համալսարանը: Հաջորդ տարի Սինանօղլուն ստացել է մագիստրոսի կոչում Մասաչուսեթսի տեխնոլոգիական ինստիտուտում: 1959-60 թվականներին ստացել է ֆիզիկական քիմիայի ոլորտում փիլիսոփայության դոկտորի գիտական աստիճան:
1960 թվականից սկսել է աշխատել Եյլի համալսարանում: 1963 թվականի հուլիսի 1-ին ստացել է քիմիայի պրոֆեսորի գիտական աստիճան: Սինանօղլուն դարձել է 20-րդ դարի Եյլի ամենաերիտասարդ պրոֆեսորը: Նա համարվում է համալսարանի պատմության երրորդ ամենաերիտասարդ պրոֆեսորը :
1964 թվականին Եյլում հիմնել է տեսական քիմիայի բաժանմունք: 1997 թվականին Սինանօղլուն լքել է Եյլի համալսարանը:
Եյլից հեռանալուց հետո մինչև 2002 թվականը քիմիա է դասավանդել Յըլդըզ տեխնիկական համալսարանում:
1966 թվականին Սինանօղլուն պարգևատրվել է քիմիայի ոլորտում Թուրքիայի գիտատեխնիկական հետազոտությունների խորհրդի գիտական մրցանակով:
Սինանօղլուն երկու անգամ առաջադրվել է Նոբելյան մրցանակի:
2001 թվականին հրատարակվել է Օքթայ Սինանօղլուի մասին պատմող «Թուրքական Էնշտեյն Օքթայ Սինանօղլու» գիրքը, որի հեղինակը թուրք գրող Էմինե Չայքարան է:
2015 թվականի ապրիլի 10-ին Դիլեք Սինանօղլուն հայտնել է, որ իր ամուսինը հոսպիտալացվել է Մայամիի հիվանդանոցում: Որոշ տվյալներով, Սինանօղլուն սնվել է մթերային խողովակի միջոցով: Սինանօղլուն մահացել է 2015 թվականի ապրիլի 19-ին` 80 տարեկանում: Պաշտոնապես մահվան պատճառը չի նշվում: Սինանօղլուն թաղվել է Քարաջաահմեդ գերեզմանատանը:


=== Անձնական կյանք ===
1963 թվականի դեկտեմբերի 21-ին Սինանօղլուն ամուսնացել է Պաուլա Ամբրուստերի հետ: Այդ ամուսնությունից Սինանօղլուն ունեցել է երեք երեխա:
Սինանօղլուի երկրորդ կինը դարձել է Դիլեք Սինանօղլուն: Զույգը երկվորյակներ է ունեցել: Ամուսինները բնակվել են Տեխասում և Ստամբուլում:


== Ծանոթագրություն ==
(3151) Տալբոտ

(3151) Տալբոտ (անգլ.՝ Talbot), աստերոիդ աստերոիդների հիմնական գոտում։ Հայտնաբերվել է 1983 թվականի ապրիլի 18-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,762696 ա. մ., առավելագույնը մոտենում է 2,3831 ա. մ. հեռավորության վրա և հեռանում 3,1423 ա. մ.։ Արեգակի շուրջ մեկ ամբողջական պտույտ է կատարում 1677,25 երկրային օրվա ընթացքում, իր ուղեծրով շարժվելով միջինում 0,214637 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3151) Տալբոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գնետայիններ (կարգ)

Գնետայիններ (լատ.՝ Gnetóphyta, նախկինում - Gnetales)՝ մերկասերմերի դասի կարգ, որն ունի երեք ընտանիք։ Երկտուն, հազվադեպ միատուն բույսեր են։ Ցողունը հասարակ է կամ ճյուղավորված, ամբողջական, հակադիր դասավորված տերևնեևով։ Բնափայտը խեժանցքեր չունի, տրախեիդների մեջ ունի իսկական անոթներ։ Ծաղիկները միասեռ են կամ երկսեռ, ունեն ծաղկապատ և հավաքված են ծաղկաբույլերում։ Սաղմը ունի երկու շաքիլատերևներ։


== Ընտանիքների տարածումը ==
Էֆեդրազգիներ - Միջին և Հարավային Եվրոպա,
Վելվիչիազգիներ - Հարավային Աֆրիկա,
Գնետազգիներ - Արևադարձային Ամերիկա, Ասիա, Աֆրիկա։


== Հղումներ ==
Սետրա

Սետրա (ռուս.՝ Сетра), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուֆտյուգ գետի աջ ափում՝ 122 կմ հեռավորության վրա։ Գետի երկարությունը 45 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03020300112103000025896
Հիդրոլոգիական ուսումնասիրությունների կոդը - 103002589
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օկտյաբրսկի (գյուղ, Օյմյակոնսկի ուլուս)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), գյուղ Ռուսաստանի Սախա-Յակուտիայի հանրապետության Օյմյակոնսկի ուլուսի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մի անգամ... Տարանտինո

«Մի անգամ... Տարանտինո» (անգլ.՝ 21 Years: Quentin Tarantino կամ QT8: The First Eight), 2019 թվականի ամերիկյան վավերագրական ֆիլմ, որը նվիրված է հայտնի կինեմատոգրաֆիստ, «Օսկար» և «Ոսկե գլոբուս» մրցանակների դափնեկիր Քվենտին Տարանտինոյին։ Համաշխարհային պրեմիերան կայացել է հոկտեմբերի 14-ին Իսրայելում՝ Հայֆայի կինոփառատոնի ժամանակ։ Ֆիլմն ունեցել է $65 188 շահույթ։
Պատմության հիմքում Տարանտինոյի գործընկերների և նրա հետ նկարահանման հրապարակում աշխատած դերասանների հետ զրույցներ են։


== Հանդես են եկել ==
Սեմյուել Լ. Ջեքսոն
Թիմ Ռոթ
Ջենիֆեր Ջեյսոն Լի
Դայան Քրյուգեր
Կուրտ Ռասել
Քրիստոֆ Վալց
Ջեյմի Ֆոքս
Լյուսի Լյու
Բրյուս Դերն
Ռոբերտ Ֆորստեր
Զոի Բելլ
Էլայ Ռոթ
Մայքլ Մեդսեն
Սթեյսի Շեր
Սքոթ Շպիգել
Ռիչարդ Ն. Գլադշթեյն
Լուիս Բլեք
Քվենտին Տարանտինո (արխիվային կադրեր)


== Ծանոթագրություններ ==


== Արտաքին հղումներ ==
Official website
QT8: The First Eight on Rotten Tomatoes
QT8: The First Eight on moveitmag.gr
‘QT8: The First Eight’ Trailer: Dive Deep Into the Films That Made Tarantino an Icon — Exclusive
Լազար Գլոբա

Լազար Օստապի Գլոբա (ուկրաիներեն՝ Лазар Остапович Глоба, ծննդ․ թվ․ անհայտ է, Վեդմեդովկա - 1793, Եկատերինոսլավ (այժմ՝ Դնեպրոպետրովսկ)), զապորոժյան բանակի յասաուլ։
1743 թվականին, պաշտոնաթող լինելուց հետո, հիմնավորվում է այժմյան Դնեպրոպետրովսկի տարածքում և երեք այգի է հիմնում՝ Միաբանության կղզում, այս կղզու դիմաց Դնեպրի ափին և Պոլովիցա սլոբոդայի մերձակայքում։ Դնեպրի ափին չորս ալրաղաց է կառուցում։
Եկատերինոսլավ քաղաքի կառուցումը սկսելու ժամանակ իշխան Պոտյոմկինը Գլոբայից գնում է վերին այգին, որը հետագայում անվանվում է Պոտյոմկինի անվամբ (այժմ՝ Շևչենկոյի այգի)։ Դրանից հետո Գլոբան տեղափոխվում է Պոլովիցա և հիմնում նոր այգի։ Ապրել է մինչև խոր ծերություն։ 19-րդ դարում այգին անցել է քաղաքի տնօրինության տակ։ Այս այգին 1993 թվականին՝ Ուկրաինայի անկախության տարելիցին, կոչվել է Լազար Գլոբայի անվամբ։
1972 թվականին, Դնեպրոպետրովսկի 200-ամյակի տոնակատարությունների շրջանակում, Լազար Գլոբայի շիրմին հուշարձան է դրվել։


== Ծանոթագրություններ ==
Գեշդաղ

Գեշդաղ, լեռ Կիլիկիայում, Ամանոս լեռնաշղթայում, Զեյթուն գյուղաքաղաքի մոտ։


== Ծանոթագրություններ ==
(3646) Ադուատիք

(3646) Ադուատիք (անգլ.՝ Aduatiques), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 11-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,754441 ա. մ., առավելագույնը մոտենում է 2,4651 ա. մ. հեռավորության վրա և հեռանում 3,0438 ա. մ.։ Արեգակի շուրջ մեկ ամբողջական պտույտ է կատարում 1669,74 երկրային օրվա ընթացքում, իր ուղեծրով շարժվելով միջինում 0,215603 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3646) Ադուատիք աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստեն (համայնք)

Աստեն (հոլ.՝ Asten ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 70,34 կմ² է, բնակչությունը՝ 16.264 (2011 թ.)։ Մեկ շնչի տարեկան միջին եկամուտը 12.900 եվրո է։
Արթուր Ղարիբյան

Արթուր Ղարիբյան (Դուդուլ) (1967, Ստեփանավան - 1992, Սրխավենդ), Արցախյան ազատամարտի հերոս, Շուշիի առանձնակի գումարտակի գրոհային դասակի հրամանատար։


== Կենսագրություն ==
Ծնվել է 1967 թ. դեկտեմբերի 16-ին Ստեփանավանում՝ կուլիկամցու ընտանիքում։ 1992 թվականին ավարտել է Երևանի գեղարվեստա-թատերական ինստիտուտի կերպարվեստի բաժինը, սովորել է քանդակի բաժնում։


=== Արցախյան ազատամարտ ===
1988 թվականից մասնակցել է ՀՀ սահմանամերձ շրջանների, ԼՂՀ Շահումյանի շրջանի, Գետաշենի, Մարտունաշենի ինքնապաշտպանական մարտերին, Շուշիի, Կրկժանի, Մարտակերտի ազատագրմանը, Մալիբեյլիի, Լեսնոյի, Խոջալուի, Լաչինի ռազմական գործողություններին։
Զոհվել է 1992 թվականի նոյեմբերի 6-ին ԼՂՀ Մարտակերտի շրջանի Սրխավենդ գյուղի համար մղված ինքնապաշտպանության մարտի ժամանակ՝ ականի պայթյունից։ Այդ օրը շատ տխուր է եղել, չի խոսել։ Չորս փամփուշտ է ցույց տվել, ասել է. «Էս մեկը Դուշմանինն է, մեկը՝ Ուզբեկինը, մյուսը՝ Վարդան Բախշյանինը, չորրորդն էլ իմն է»։
Աճյունը ամփոփված է Եռաբլուրում` իր ընկեր և հրամանատար Դուշման Վարդանի կողքին։


== Հիշատակ ==
Ա. Ղարիբյանի անունով անվանակոչվել են Ստեփանավանի արվեստի թիվ 1 դպրոցը, ԼՂՀ Մարտակերտ քաղաքի արվեստի ստուդիան, Ախալքալաքի շրջանի Կուլիկամ գյուղի միջնակարգ դպրոցը։ Երևանում գործում է Ա. Ղարիբյանի անվան թանգարան-ցուցասրահ (Կոմիտասի պողոտա 47 հասցեում)։
Լույս է տեսել նրան նվիրված «Արթուր»։ Արծվի թռիչք էր նա» գիրքը (1998, 2-րդ լրամշակված հրտ.՝ 2001, հեղ.՝ Գ. Ղարիբյան)։ «Խոնարհ հերոսներ» ֆիլմաշարով նկարահանվել է «Արթուր» փաստագրական ֆիլմը (1999, սցենարի հեղինակ և ռեժիսոր Ս. Թադևոսյան)։


== Պարգևներ ==
Պարգևատրվել է «Շուշիի ազատագրման համար» մեդալով (հետմահու), ԼՂՀ «Մարտական խաչ» 1-ին աստիճանի (հետմահու) և ՀՀ «Մարտական խաչ» 2-րդ աստիճանի շքանշաններով (հետմահու)։


== Ծանոթագրություններ ==


== Արտաքին հղումներ ==
Արթուր Ղարիբյան
Խոնարհ Հերոսներ — Արթուր Ղարիբյան — Մաս 2
Վենեգոնո Սուպերիորե

Վենեգոնո Սուպերիորե (իտալերեն՝ Venegono Superiore), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 6809 մարդ։ Բնակչության միջին խտությունը՝ 1123 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 21040։ Հեռախոսային կոդը՝ 0331։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Տոռեմենգա

Տոռեմենգա (իսպ.՝  Torremenga), բնակավայր և մունիցիպալիտետ Իսպանիայում՝ Կասերեսի ենթարկման տակ՝ Էստրեմադուրա համայնքի տարածքում։ Մունիցիպալիտետը գտնվում է Լա Վերա շրջանում։ Տարածքը կազմում է 12 կմ2։ Բնակչությունը 2010 թվականի տվյալներով կազմել է 656 մարդ։


== Արտաքին հղումներ ==
Պաշտոնական կայքը Archived 2008-03-25 at the Wayback Machine.
(7781) Թաունսենդ

(7781) Թաունսենդ (անգլ.՝ Townsend), աստերոիդ աստերոիդների գոտի ներքին մասում։ Հայտնաբերվել է 1993 թվականի օգոստոսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,95653 ա. մ., առավելագույնը մոտենում է 1,8206 ա. մ. հեռավորության վրա և հեռանում 2,0924 ա. մ.։ Արեգակի շուրջ մեկ ամբողջական պտույտ է կատարում 999,6 երկրային օրվա ընթացքում, իր ուղեծրով շարժվելով միջինում 0,360142 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,69° անկյուն։
Թաունսենդ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7781) Թաունսենդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեդիսոն շրջան (Միսսիսիպի)

Անվան այլ կիրառումների համար տե՛ս՝ Մեդիսոն շրջան (այլ կիրառումներ)Մեդիսոն շրջան (անգլ.՝ Madison County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածքը կազմում է 1.862 կմ², բնակչությունը՝ 95.203 մարդ (2010 թ. տվյալներով)։ Շրջկենտրոնն է Կանտոն բնակավայրը։ Կազմավորվել է 1828 թ.։
Եվրոպայի օրհներգ

Եվրոպայի օրհներգ, Եվրամիության և Եվրախորհրդի օրհներգն է, համարվում է Եվրոպայի խորհրդանիշներից մեկը։ Հիմնված է Բեթհովենի 9-րդ սիմֆոնիայի չորրորդ մասի գլխավոր թեմայի վրա գործիքային ձևավորմամբ և կատարվում է երկու կազմակերպությունների պաշտոնական միջոցառումների ժամանակ։


== Ստեղծման պատմություն ==
Ֆրիդրիխ Շիլլերը «Ձոն ուրախության» բանաստեղծությունը գրել է 1785 թվականին՝ որպես «մարդկանց եղբայրության տոնում»։ 1823 թվականին՝ Շիլլերի մահվանից հետո, Լյուդվիգ վան Բեթհովենն օգտագործեց ստեղծագործության բառերը իր 9-րդ սիմֆոնիայի չորրորդ (եզրափակիչ) մասի համար։
Դիրիժոր Հերբերտ ֆոն Կարայանը գրել է Եվրոպայի օրհներգի երեք պաշտոնական գործիքային վերադաշնակում` դաշնամուրի, փողային նվագախմբի և սիմֆոնիկ նվագախմբի համար։ Նա նաև փոխել է երաժշտության տեմպը։ Այնտեղ, որտեղ Բեթհովենն օգտագործել է կես նոտա, Կարայանն օգտագործել է քառորդական։


== Կիրառություն ==
Եվրամիության նախարարների կոմիտետը 1972 թվականի հունվարի 19-ին Ստրասբուրգում պաշտոնապես հայտարարեց Եվրոպայի օրհներգը` Բեթհովենի 9-րդ սիմֆոնիայի 4-րդ մասը՝ «Ձոն ուրախության» նախերգանքը։
Բեթհովենի սիմֆոնիայում օգտագործվել են Շիլլերի բանաստեղծության գերմաներեն բառերը, սակայն 1972 թվականին օրհներգի հաստատման ժամանակ բառերը հանել են, որպեսզի գերապատվությունը չտրվի ոչ մի լեզվի։
2010 թվականի հոկտեմբերի 4-ին օրհներգը հնչել է առաջին անգամ սպորտային պաշտոնական մրցումների ժամանակ, երբ Եվրոպայի թիմը հաղթեց ԱՄՆ-ի թիմին։


== Տես նաև ==
Սիմֆոնիա № 9 (Բեթհովեն)
Եվրամիություն
Եվրախորհուրդ
Եվրոպայի դրոշ
Եվրամիության նշանաբան


== Ծանոթագրություններ ==
Բարատովկա (գյուղ, Նովի Բուգի շրջան)

Անվան այլ կիրառումների համար տե՛ս՝ ԲարատովկաԲարատովկա (ուկրաիներեն՝ Баратівка), գյուղ Ուկրաինայի Նիկոլաևի մարզի Նովի Բուգի շրջանում։ Հիմնադրվել է 1782 թվականին։
2001 թվականի տվյալներով Բարատովկա գյուղում բնակվում էր 753 մարդ։ Բնակավայրը զբաղեցնում է 1,18 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորովկա (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԲորովկաԲորովկա (ռուս.՝ Боровка), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոնի (այլ կիրառումներ)

Պոնի, կարող է վերաբերել՝

Պոնի - գետ Ռուսաստանում, Լուպտայի վտակը
Պոնի - գետ Ռուսաստանում, Լուպտի վտակը
Գործադիր իշխանություն

Գործադիր իշխանություն պետության հասարակական իշխանության ինքնուրույն և անկախ ձևերից մեկը, որն իրենից ներկայացնում է պետական գործերը ղեկավարող լիազորություննեի ամբողջություն։ Այսպիսով գործադիր իշխանությունը պետական մարմինների համակարգ է, որն իրականացնում է այդ լիազորությունները։
«Գործադիր իշխանություն» տերմինն առաջին անգամ գործածել է անգլիացի փիլիսոփա Ջոն Լոկը, ում դրույթները մշակել է ֆրանսիացի փիլիսոփա Շառլ Լուի Մոնտեսքիոն։ 18-19-րդ դարերում գործադիր իշխանությունն իրականացրել է միապետը և նրան ենթակա պետական պաշտոնյաների համակարգը։ Ներկայումս գործադիր իշխանությունը պատկանում է կառավարությանը։ Խորհրդարանական երկրներում (խորհրդարանական միապետություն, խորհրդարանական հանրապետություն) գործադիր իշխանությունը, ըստ Սահմանադրության պատկանում է պետության ղեկավարին (նախագահին, միապետին) և կառավարութանը, որը ղեկավարում է վարչապետը։ Նախագահական հանրապետություններում պետության և կառավարության ղեկավարն է հանդիսանում նախագահը, ով էլ իրավաբանորեն համարվում է գործադիր իշխանության միակ կրողը։


== Տես նաև ==
Օրենսդիր իշխանություն
Շիլտբերգ

Շիլտբերգ (գերմ.՝ Schiltberg), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 1870 մարդ (ըստ 2010 թվականի դեկտեմբերի 31-ի)։ Տարածքը կազմում է 29,81 կմ²։ Պաշտոնական կոդ՝ 09 7 71 162։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Մեծ Վելմորդա

Մեծ Վելմորդա (ռուս.՝ Большая Вельморда), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պյոզա գետի ձախ ափին՝ 308 կմ հեռավորության վրա։ Գետի երկարությունը 54 կմ է, ջրհավաք ավազանի տարածք 305 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000212103000049354
Հիդրոլոգիական ուսումնասիրությունների կոդը -  103004935
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բախտի կամար

Բախտի կամար, երկրաբանական հուշարձան Հայաստանում, որը բնական քարե թունել է։ Բնության հուշարձանը գտնվում է Վայոց ձորի մարզի Ջերմուկ քաղաքում՝ Արփա գետի կիրճում։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում


== Ծանոթագրություններ ==
Սուշմիտա Սեն

Սուշմիտա Սեն (անգլ.՝ Sushmita Sen,հինդի՝  সুস্মিতা সেন), հնդիկ մոդել և դերասանուհի Բոլիվուդյան։ Մրցույթի հաղթող «Միսս Տիեզերք» 1994, և առաջին հնդկուհին արժանացած այդ տիտղոսին։ Դափնեկիր կինեմատոգրաֆիայի մրցանակի Filmfare Awards-ն մրցանակ երկրորդ պլանի լավագույն կանացի դեր 2000 թ.


== Կենսագրություն ==
Ծնվել է նոյեմբերի 19-ին, 1975 թվականի Հայդարաբադում, նահանգի մայրաքաղաք Անդհրա-Պրադեշ, սպայի ընտանիքում։ Հայրը Շուբիր Սեն- ավիացիայի փոխգնդապետ, մայրը- Սուբհրա Սեն ոսկերչական իրերի դիզայներ։ Սուշմիտայի մայրենի լեզուն բենգալերեն է։ Ընտանիքում աղջկան կոչում էին կրճատ՝ Տիտու կամ Սուշ։ Դերասանուհին ունի եղբայր՝ Ռաջիվ Սեն և քույրը՝ Նիլամ Սեն ով ամուսնացած է հյուպատոս Նաուման Մալիկի հոտ։
Սուշմիտան սովորել է Air Force Golden Jubilee Institute դպրոցում Դելիիում, սովորել է անգլերեն և ծրագրում լրագրողի կարիերան։ Իր քսաներկու տարեկան հասակում 1994 թվականին նա հաղթել է «Միսս Հնդկաստան» մրցույթը հաղթելով Այշվարիա Ռային ով համարվում էր ֆավորիտը, ինչպես և սպասվում էր պետք էր ստանար Հնդկաստանի ամենագեղեցիկ աղջիկը տիտղոսը։ Մասնակցելով մրցույթին և հաղթելով, դերասանուհին մեկնում է մասնակցելու «Միսս Տիեզերք» մրցույթին և ամբողջ Հնդկաստանի պատմությամ մեջ առաջին էր ով հաղթեց։
Վերադառնալով Հնդկաստան, Սուշմիտան ընդունում է հրավեր նկարահանվելու ֆիլմում և 1999 թվականին ստացել է Filmfare Award մրցանակ երկրորդ պլանի լավագույն կանացի դերի համար։
Այս պահին դերասանուհին շարունակում է նկարահանվել և դաստիարակել երկու որդեգիր դուստրերին։ 2000 թվականին նա որդեգրոց փոքրիկ աղջկա և անվանեց նրան Ռենե։ Սուշմիտան խոսում է այն մասին, որ այն բանից հետո, երբ նա որդեգրել է Ռենեին (ֆրանսերեն Renaissance) խիստ փոխվել է դարձել պատասխանատու։ 2012 թվականին դերասանուհին որդեգրում է երկրորդ դստերը անվանում նրան Ալիսա (Alisah):


== Ֆիլմագրություն ==


== Մրցանակներ ==
IIFA Awards

2000 — Լավագույն դերասանուհի երկրորդ պլանի—«Թիվ մեկ կինը»Filmfare Awards

2000 — Լավագույն դերասանուհի երկրորդ պլանի—«Թիվ մեկ կինը»Star Screen Awards

2000 — Լավագույն դերասանուհի երկրորդ պլանի—«Թիվ մեկ կինը»Zee Cine Awards

2000 — Լավագույն դերասանուհի երկրորդ պլանի—«Թիվ մեկ կինը»
2003 — Լավագույն դերասանուհի երկրորդ պլանի—Filhaal


== Անձնական կյանք ==
Մի քանի տարի սկսած 1996 թվականից, հանդիպել է հայտնի կինոռեժիսոր Վիկրամ Բհատտի և պատճառ հանդիսացել նրա ամուսնալուծությանը։


== Ծանոթագրություններ ==


== Արտաքին հղումներ ==
http://www.imdb.com/name/nm0784047/
http://www.iam-she.com/
Սոս (Դերջանի գավառ, Ջինդերեից աջ)

Անվան այլ կիրառումների համար տե՛ս՝ Սոս (այլ կիրառումներ)Սոս Վերին, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն քաղաքից 26 կմ արևելք, Ջինդերե գետի աջ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լեգատ

Լեգատ (< լատ. legatus – առաքված, դեսպան), 

Հին Հռոմում, սենատի նշանակած, քաղաքական հանձնարարություն կատարող դեսպան կամ լիազոր։ Ուշ հանրապետության ժամանակաշրջանում լեգատ կոչվել են զորավարների և կուսակալների օգնականները նահանգներում։ Կայսրության ժամանակաշրջանում կայսրի լեգատը իրագործել է նահանգի փոխարքայի ֆունկցիաներ։
Հռոմի պապի դիվանագիտական ներկայացուցիչների բարձր կարգի տիտղոս, նաև՝ ժամանակավոր կամ մշտական առաքելություն կատարող ներկայացուցիչ։
Կերիգյու (այլ կիրառումներ)

Կերիգյու, կարող է վերաբերել՝

Կերիգյու - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Կերիգյու - կանտոն Ֆրանսիայում
Հասմիկ Տոլմաջյան

Հասմիկ Կարապետի  Տոլմաջյան (մարտի 10, 1974(1974-03-10), Երևան, Հայկական ԽՍՀ, ԽՍՀՄ), հայ դիվանագետ։ Ֆրանսիայի Հանրապետությունում Հայաստանի արտակարգ և լիազոր դեսպան։


== Կենսագրություն ==
Հասմիկ Տոլմաջյանը ծնվել է 1974 թվականի մարտի10-ին, Երևանում։
1991-1996 թվականներին սովորել է Երևանի պետական համալսարանի պատմության ֆակուլտետի միջազգային հարաբերությունների բաժնում, 1996-1997 թվականներին՝ Փարիզի Պանթեոն-Ասաս համալսարանում, 1997-1999 թվականներին՝ Փարիզի քաղաքական գիտությունների ինստիտուտում։


== Գործունեություն ==
1995-1996 թվականներին եղել է Հայաստանի արտաքին գործերի նախարարության ԱՊՀ վարչության ռեֆերենտ, այնուհետև՝ կցորդ, 2000-2004 թվականներին՝ Ֆրանսիայում Հայաստանի դեսպանության կցորդ, այնուհետև՝ երրորդ քարտուղար, 2004-2008 թվականներին՝ Հայաստանի արտաքին գործերի նախարարության Եվրոպայի վարչության երկրորդ, այնուհետև՝ առաջին քարտուղար, 2008-2014 թվականներին՝ Հայաստանի Արտաքին գործերի նախարարի օգնական, 2014-2018 թվականներին՝ Շվեյցարիայում Հայաստանի դեսպանության արտակարգ դեսպանորդ և լիազոր նախարար, Ժնևի ՄԱԿ-ի գրասենյակում Հայաստանի մշտական ներկայացուցչի տեղակալ։ 2018 թվականին նշանակվել է Ֆրանսիայի Հանրապետությունում Հայաստանի արտակարգ և լիազոր դեսպան։ 2020 թվականի հուլիսի 16-ին, համատեղության կարգով, նշանակվել է Մոնակոյի Իշխանությունում Հայաստանի արտակարգ և լիազոր դեսպան (նստավայրը՝ Փարիզ)։


== Պարգևներ ==
ՀՀ ԱԳՆ պատվո մեդալ, 2014
Ֆրանսիայի Արժանիքի ազգային շքանշան, 2016


== Ընտանիք ==
Ամուսնացած է, ունի երկու զավակ։


== Տես նաև ==
Հայաստանի Հանրապետության արտակարգ դեսպանորդ և լիազոր նախարար


== Ծանոթագրություններ ==